Diari Oficial de la Generalitat Valenciana


Sumari del DOGV 3871, del 06-11-2000 (2000/8481)

RESOLUCIÓ de 12 de setembre de 2000, del conseller d'Obres Públiques, Urbanisme i Transports, relativa a l'homologació i el pla parcial del sector industrial Montolivet del PGOU de Villanueva de Castellón (València).
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3871

Data del DOGV
:   06-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/8481


Data del document
:   12-09-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * pla d'urbanisme

RESOLUCIÓ de 12 de setembre de 2000, del conseller d'Obres Públiques, Urbanisme i Transports, relativa a l'homologació i el pla parcial del sector industrial Montolivet del PGOU de Villanueva de Castellón (València). [2000/X8481]
  
Aquesta Resolució de 12 de setembre de 2000, del conseller d'Obres Públiques, Urbanisme i Transports, emet un informe favorable i, en conseqüència, autoritza la minoració en un 12,02% aproximadament de la reserva de sòl dotacional públic del sector industrial Montolivet, i declara homologat el sector industrial Montolivet del PGOU de Villanueva de Castellón a la Llei Reguladora de l'Activitat Urbanística, i en relació amb el corresponent pla parcial l'aprovació definitiva del qual és competència municipal s'ha d'establir com a condició de l'execució de l'esmentat pla parcial, la previsió en parcel·la d'una reserva d'1 plaça/150 m2t, així com recollir el que indica l'informe emés el 21 de juliol de 2000 pel Servei d'Explotació, Àrea de Carreteres de la Diputació de València.
  
Vist l'expedient que fa referència a l'homologació i el pla parcial del sector industrial Montolivet del PGOU de Villanueva de Castellón (València), i de conformitat amb els següents,
  
Antecedents de fet
  
Primer
  
El projecte es va sotmetre a informació pública pel Decret de l'Alcaldia de 14 de setembre de 1999. Després del pertinent període d'exposició pública, en el qual no es van presentar al·legacions, el mateix òrgan el va aprovar provisionalment el 27 de gener de 2000.
  
Segon
  
El projecte consta de pla parcial amb memòria informativa i justificativa, plànols d'informació i d'ordenació i normes urbanístiques i document d'homologació parcial modificativa amb memòria informativa i justificativa i plànols d'informació i d'ordenació.
  
Tercer
  
El municipi de Villanueva de Castellón té PGOU aprovat definitivament per la Comissió Territorial d'Urbanisme el 31 de gener de 1989.
  
Quart
  
La Comissió Territorial d'Urbanisme, en la sessió de 9 de maig de 2000, va adoptar l'acord de suspendre l'aprovació definitiva de l'expedient de referència, fins que s'esmenen una sèrie de deficiències que, en síntesi, fan referència a deficiències derivades d'informes sectorials emesos per la Divisió de Carreteres de la DG d'Obres Públiques de la COPUT i pel Servei de Vies i Obres de la Diputació de València, falta de justificació de la necessitat de la minoració dotacional en el pla parcial, justificació del manteniment de la proporció i qualitat de les dotacions segons l'aprofitament i considerar els semisoterranis i entresolats a l'efecte de l'edificabilitat.
  
Posteriorment a la sessió de la Comissió Territorial d'Urbanisme, la Conselleria d'Indústria i Comerç va emetre un informe amb data 30 de maig de 2000, en el sentit de desestimar la minoració dotacional pretesa, bàsicament per no ajustar-se l'actuació als supòsits previstos en els criteris generals establerts a aquest respecte, pel director general d'Urbanisme i Ordenació Territorial de 10 de novembre de 1999.
  
Cinqué
  
Amb data 14 de juny de 2000, es va sol·licitar informe novament a la Conselleria d'Indústria i Comerç, i aquesta va emetre, amb data 21 de juliol de 2000, un informe en el qual a la vista de les modificacions introduïdes en el projecte, pot considerar-se que l'actuació proposada encaixa en els tipus d'actuació en els quals és possible la minoració de dotacions a què fa referència el Reglament de Planejament de la Comunitat Valenciana, segons criteris generals establerts pel director general d'Urbanisme i Ordenació Territorial, ja que es tracta d'un pla parcial que preveu indústries que ocupen una parcel·la de superfície superior a 6.000 m2, amb ocupació inferior al 70% i la zona verda supera el 10% del sector. No queda justificada la necessitat de minorar la reserva prevista en l'article 15 de l'annex al que anteriorment s'ha fet referència, per la qual cosa segons el que aquest estableix, es reservarà una plaça d'aparcament per cada 150 m2 construïts.
  
Sisé
  
Amb data 21 de juliol de 2000, el Servei d'Explotació de la Diputació de València emet informe, en el qual:
  
1. S'emet informe favorable sobre l'accessibilitat proposada i es considera resolta adequadament, així com la reserva de sòl amb la variant de la VP-1038.
  
2. Condicionat a l'ordenació del front de l'actual carretera VP-1038. S'ha de dibuixar la línia d'edificació on està actualment la línia més avançada de la fàbrica consolidada, que és a 13 metres mínim de l'eix de la carretera, encara que seria convenient situar la línia d'edificació als 18 metres de l'aresta exterior de la calçada ja que la resta d'edificacions existents estan reculades.
  
Així mateix, s'ha de situar la línia de la tanca a 10 metres de l'eix de la carretera i no a 8 metres com es planteja.
  
Per això, s'han de corregir les deficiències indicades en el punt 2.
  
Seté
  
La comissió informativa de la Comissió Territorial d'Urbanisme de València, en la sessió del 24 de juliol de 2000, va emetre un informe relatiu al projecte de què tractem, i compleix així el que estableix l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vuité
  
La Comissió Territorial d'Urbanisme de València, en la sessió celebrada el 27 de juliol de 2000, va adoptar l'acord següent: ?va emetre informe favorable respecte de l'homologació del sector industrial Montolivet i elevar al conseller d'Obres Públiques, Urbanisme i Transports la proposta d'aprovació definitiva d'aquesta, i respecte del pla parcial, l'aprovació definitiva del qual és competència municipal, s'ha d'establir com a condició de l'execució del pla parcial la previsió en parcel·la d'una reserva d'1 plaça/150 m2t, així com recollir el que indica l'informe emés pel Servei d'Explotació, Àrea de Carreteres de la Diputació de València».
  
Fonaments de dret
  
Primer
  
La tramitació ha sigut correcta, d'acord amb el que estableix l'article 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU) i en el punt III de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística, aprovada per l'Ordre de 29 de març de 1996, de la Conselleria d'Obres Públiques, Urbanisme i Transports.
  
La documentació està completa, als efectes del compliment del que estableixen els articles 27 i 28 de la LRAU i l'esmentada Instrucció d'homologació 1/1996.
  
Segon
  
L'objecte del projecte és l'homologació i l'ordenació detallada d'un sector de SUNP industrial situat a l'est del sòl urbà, promogut per una mercantil de caràcter privat, que ha presentat un PAI per al desenvolupament d'una de les unitats d'execució que es delimiten en el projecte.
  
Es tracta d'una homologació modificativa perquè es redelimita l'àmbit del sector a causa del traçat de la variant de la CV-1038 i perquè s'incorpora el vial de 25 m de sòl urbà que el separa de la zona de sòl urbà industrial adjacent. Es produeix, per tant, una desclassificació de SNU que s'incorpora al sector, i un canvi de qualificació d'un vial que desapareix. L'homologació considera innecessari l'estudi d'impacte ambiental ja que s'ha realitzat amb motiu de la variant de la VP-1038.
  
Tercer
  
A fi d'esmenar les deficiències indicades, l'Ajuntament ha procedit a introduir en el projecte determinades modificacions i justificacions, que fa referència als següents aspectes:
  
Es modifica l'ordenació del pla parcial, en particular els accessos viaris al sector, atés que s'ha suprimit l'accés directe des de la rotonda de la VP-1038. Es redueix a més, l'edificabilitat bruta del sector, que passa de 0,648 m2/m2 a 0,55 m2/m2.
  
La nova ordenació proposada es resumeix en el quadre següent:
  
QUADRE DE CARACTERÍSTIQUES
  
Parcel·les industrials 64.181 m2s
  
RS-ZV 8.593 m2s
  
RS- RV+AV 3.087,04 m2s
  
RS-EQ 40 m2s
  
RP-RV+ZV protecció carretera 9.513,45 m2s
  
SUPERFÍCIE COMPUTABLE DEL SECTOR 75.901,18 m2s
  
SUPERFÍCIE TOTAL 85.414,63 m2s
  
Se sol·licita la minoració de les reserves dotacionals del 40% al 27,98% per les raons següents :
  
El 58,10% de la superfície computable del sector està ocupada per indústries agroalimentàries en funcionament o constitueixen zones de circulació de camions i emmagatzematge, o es tracta de parcel·les adquirides per aquestes empreses per a ampliacions futures.
  
L'actuació afecta dues indústries complementàries que comparteixen en l'interior de les respectives parcel·les un espai per a maniobra de vehicles.
  
El pla parcial estableix la parcel·la mínima edificable en 6.000 m2, amb una ocupació màxima del 60%.
  
No són necessàries majors dotacions viàries per les activitats que es realitzen.
  
El vial d'accés als molls de càrrega de les indústries té una secció de 15 m.
  
Es presenta un estudi de trànsit que justifica la suficiència del viari previst, ja que resol l'accessibilitat als molls de càrrega de les indústries existents i les futures ampliacions, a partir de les rotondes previstes en la variant de la carretera VP-1038 i en la ronda de Montolivet ?aquesta d'execució a càrrec de l'actuació- i que evitarà en el futur que el trànsit pesant creue la població.
  
Es justifica la impossibilitat de la previsió de la dotació d'aparcament públic en viari i es compensa el defecte amb una major dotació en parcel·la privada, encara que la reserva que s'exigeix en aquesta és d'1 plaça/200 m2t ?inferior a la dotació d'1 plaça/150 m2t legalment exigida.
  
Les reserves dotacionals proposades són les següents:
  
Els elements de xarxa primària es computen com a xarxa secundària perquè es justifica que compleix els requisits exigits en l'article 2 de l'annex al Reglament de Planejament de la Comunitat Valenciana, aprovat pel Decret 201/1998, de 15 de desembre, del Govern Valencià.
  
S'inclou en les ordenances la consideració, a l'efecte de l'edificabilitat màxima en parcel·la, dels entresolats i d'aquells semisoterranis que superen 1 m per damunt de la rasant.
  
A la vista de les modificacions introduïdes en el projecte poden considerar-se, de forma general, esmenades les deficiències estimades en l'Acord de la Comissió Territorial d'Urbanisme de 9 de maig de 2000.
  
Quar
  
L'actuació proposada encaixa en els tipus d'actuacions en els quals es possible la minoració dotacional a què fa referència l'article 14 de l'annex al Reglament de Planejament de la Comunitat Valenciana, segons els criteris generals establerts pel director general d'Urbanisme i Ordenació Territorial amb data 10 de novembre de 1999, ja que es tracta d'un pla parcial que preveu indústries que ocupen una parcel·la de superfície superior a 6.000 m2, amb ocupació inferior al 70%, la zona verda supera el 10% de la superfície del sector, el vial té una amplària suficient no inferior a 15 m i s'incorpora un estudi de trànsit que justifica la suficiència d'aquest viari.
  
Cinqué
  
No obstant el que s'ha dit anteriorment, en relació amb la reserva d'aparcament, si bé s'ha justificat la impossibilitat de preveure la reserva exigida en viari públic, el que no ha quedat acreditat és la necessitat de minorar la reserva prevista en parcel·la privada, per l'article 15 de l'annex al Reglament de Planejament de la Comunitat Valenciana.
  
Respecte a això, s'haurà d'exigir en l'execució del pla parcial la previsió en parcel·la privada d'1 plaça per cada 150 m2t que es pretenga construir.
  
Sisé
  
Respecte a la resta de determinacions, tant de l'homologació com del pla parcial, es consideren correctes des del punt de vista de les exigències de la política urbanística i territorial de la Generalitat, tal com es recull en l'article 40 de la LRAU.
  
Seté
  
El conseller d'Obres Públiques, Urbanisme i Transports té la competència per a resoldre sobre la minoració de les exigències dotacionals en sectors industrials, en aplicació del que estableix l'article 14 de l'annex al Reglament de Planejament de la Comunitat Valenciana.
  
Per a dictar la resolució abans indicada s'exigeix un informe previ de la Conselleria d'Indústria i Comerç i del Consell Superior d'Urbanisme. Ara bé, com aquest òrgan encara no s'ha constituït s'aplica la disposició transitòria novena de la LRAU segons la qual l'exercici de les funcions assignades al Consell Superior d'Urbanisme correspon al conseller competent en matèria d'Urbanisme, amb l'informe previ de la Comissió Territorial d'Urbanisme.
  
Respecte a la competència per a l'aprovació de l'expedient, el conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableixen l'article 39 de la LRAU, en relació amb l'article 6.D del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de disposicions de general i pertinent aplicació, resolc:
  
1. Emetre un informe favorable i en conseqüència autoritzar la minoració en un 12,02% aproximadament de la reserva de sòl dotacional públic del sector industrial Montolivet.
  
2. Declarar homologat el sector industrial Montolivet del PGOU de Villanueva de Castellón a la Llei Reguladora de l'Activitat Urbanística, i amb relació al corresponent pla parcial l'aprovació definitiva del qual és competència municipal, s'ha d'establir com a condició de l'execució de l'esmentat pla parcial, la previsió en parcel·la d'una reserva d'1 plaça/150 m2t, així com recollir el que indica l'informe emés el 21 de juliol de 2000, pel Servei d'Explotació, Àrea de Carreteres de la Diputació de València.
  
La present resolució entrarà en vigor el mateix dia de la publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos comptador des de l'endemà a la notificació o publicació d'aquesta, de conformitat amb el que estableix l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que es considere oportú.